
Comisia pentru buget,

finanţe şi bănci

Bucureşti,    13.09.2001 

Nr. 622

AVIZ

asupra proiectului de Lege privind exceptarea de la plata taxei pentru ocuparea definitivă a unor terenuri din fondul forestier naţional şi transmiterea acestora în proprietatea publică a oraşului Buşteni şi în administrarea Consiliului local Buşteni
Cu adresa nr. 396 din 4 septembrie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind exceptarea de la plata taxei pentru ocuparea definitivă a unor terenuri din fondul forestier naţional şi transmiterea acestora în proprietatea publică a oraşului Buşteni şi în administrarea Consiliului local Buşteni.

In urma examinării, în şedinţa din data de 11.09.2001, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

